જીવન કઈ રીતે ખૂબસૂરત છે અથવા હોઈ શકે એનું એક સાચુકલું દ્રષ્ટાંત. વર્ષો પહેલાં સૌરાષ્ટમાં એક બસ રાત્રિના સમયે માત્ર દસ – બાર મુસાફરોને લઈને એક ગામથી બીજે ગામ જતી હતી. ભરપૂર ચોમાસું હતું અને બારે મેઘ ખાંગા થયા હતા. રાત્રિના હાઈવે પરની એક હોટલમાં વરસતા ધોધમાર વરસાદે બસ ચા- પાણી માટે રોકાઈ. થોડીક વારમાં બસ ઉપડી પણ બે મુસાફરો રહી ગયા. એમણે પોતાની નજર સામે બસને ઊપડતી જોઈ, ‘ રોકો, રોકો ‘ ની બૂમો પાડતા બસની પાછળ દોડ્યા પણ ખરા પરંતુ વરસાદની અફરાતફરીમાં એમની બૂમો કોઈને સંભળાઈ નહીં. બિચારાઓનો સામાન પણ બસમાં હતો. બન્ને આવી કપ્પી પરિસ્થિતિમાં પહેરેલ લુગડે અને અધરાતે અંતરિયાળ રઝળી પડ્યા !